
	Rēzeknē,
	2026.gada __.______________ /
Līguma parakstīšanas datums ir pēdējā pievienotā droša elektroniskā paraksta un tā laika zīmoga datums

	
	



__________________, reģistrācijas Nr. __________________, juridiskā adrese: __________________, tās __________________ personā, ,  kur_ rīkojas saskaņā ar __________________, turpmāk tekstā – Pasūtītājs/Klients, no vienas puses, un 
__________________, reģistrācijas Nr. __________________, juridiskā adrese: __________________, tās __________________ personā,  kur_ rīkojas saskaņā ar __________________, no otras puses, turpmāk tekstā – Izpildītājs/Revidents, abi kopā turpmāk tekstā – Līdzēji, katrs atsevišķi - Līdzējs,  
pamatojoties uz iepirkuma "Finanšu revīzijas pakalpojuma sniegšana Rēzeknes valstspilsētas pašvaldībai" (identifikācijas Nr. RVP 2026/40) ___.daļas "______", turpmāk – Iepirkums rezultātiem, noslēdz šādu līgumu, turpmāk – Līgums: 

1. Līguma priekšmets
1.1. Pasūtītājs uzdod, bet Izpildītājs apņemas sniegt zvērināta revidenta ziņojumu par Pasūtītāja 2026.gada konsolidēto finanšu pārskatu, sagatavot ziņojumu vadībai un konsultēt  grāmatvedības uzskaites jautājumos, saistībā ar finanšu pārskata sagatavošanu, ja tas nerada objektivitātes un neatkarības apdraudējumu.
1.2. Pakalpojums tiek sniegts saskaņā ar Tehnisko specifikāciju (__.pielikums), Izpildītāja tehnisko-finanšu piedāvājumu (___.pielikums) un Latvijas Republikas normatīvo aktu prasībām.

1.3. Pakalpojums tiks veikts divos posmos :
1.3.1.  I posms – no 2026.gada ___.oktobra līdz 2026.gada ___.decembrim;
1.3.2.  II posms – no 2027.gada ___janvāra līdz 2027.gada ___.martam.
1.4. Izpildītājs zvērināta revidenta ziņojumu izsniedz latviešu valodā, nosūtot to elektroniski uz e-pastu: dome@rezekne.lv, arvids.lubgans@rezekne.lv līdz 2027.gada 30.martam. (attiecībā uz 1.iepirkuma daļu). / e-pastu: laila.lotane@rezekne.lv, kultur@rezekne.lv līdz 2027.gada ______. (attiecībā uz 2.iepirkuma daļu).

2. Pakalpojuma izpildes nosacījumi
2.1. Pasūtītājs ir atbildīgs par precīzu un pilnīgu grāmatvedības reģistru sagatavošanu, uzticamas iekšējās kontroles sistēmas izveidošanu un finanšu pārskatu sagatavošanu atbilstoši Latvijas Republikas normatīvajiem aktiem.
2.2. Izpildītājs sniedz šī līguma 1. punktā minētos pakalpojumus saskaņā ar normatīvo aktu prasībām, ievērojot Valsts kontroles kā grupas revidenta norādījumus, kā arī Latvijā atzītos starptautiskos publiskā sektora revīzijas standartus, pamatojoties uz Klienta sniegto informāciju. Gadījumā, ja pēc šī līguma noslēgšanas, LR Valsts kontrole uzdod Izpildītājam izvērtēt kādu atbilstības jautājumu Rēzeknes pilsētas pašvaldībā un sniegt zvērināta revidenta ziņojumu par šo jautājumu Valsts kontrolei, šis uzdevums tiek veikts šī līguma ietvaros.
2.3. Parakstot šo Līgumu, Pasūtītājs apstiprina, ka Revīzijas procesā Izpildītājam pilnā apjomā un termiņos tiks iesniegta pilnīga un patiesa dokumentācija un informācija, kas ir nepieciešama Revīzijas veikšanai, tai skaitā komercnoslēpumu saturoša informācija. Klients nodrošina brīvu pieeju dokumentiem un Pasūtītāja darbiniekiem.
2.4. Līdzēji sadarbojas revīzijas veikšanas laikā. Līdzēji ievēro revīzijas laikā saņemtās informācijas konfidencialitāti un apņemas to ievērot arī pēc līguma beigām.
2.5. Pasūtītājs nodrošina Izpildītāja darbiniekiem aizslēdzamu darba telpu, iespēju izmantot telefonu, faksu un kopējamo mašīnu.
2.6. Pēc revīzijas I posma (līguma 1.2.apakšpunkts) Izpildītājs 20 (divdesmit) dienu laikā paziņo Pasūtītājam tās rezultātus un sniedz rakstiskus norādījumus, kas jāņem vērā finanšu pārskatu sagatavošanā.
2.7. Par jebkurām grūtībām, kas varētu kavēt pakalpojuma savlaicīgu izpildi, puses informē viena otru rakstveidā, nosūtot vēstuli uz e-pastu: arvids.lubgans@rezekne.lv, dome@rezekne.lv tiklīdz tas ir iespējams, bet ne vēlāk kā 2 (divu) darbdienu laikā. (attiecībā uz 1.iepirkuma daļu) / uz e-pastu: laila.lotane@rezekne.lv, kultur@rezekne.lv tiklīdz tas ir iespējams, bet ne vēlāk kā 2 (divu) darbdienu laikā. (attiecībā uz 2.iepirkuma daļu)
2.8. Līdz Revīzijas beigām, bet pirms Revidenta atzinuma iesniegšanas, Pasūtītājs apņemas iesniegt Revidentu sabiedrībai rakstisku apliecinājuma vēstuli, par to, ka Revīzijas laikā Revidentu sabiedrībai sniegtā informācija un dokumentācija ir pilnīga un patiesa, un Pasūtītāja rīcībā nav tādu Revidentu sabiedrībai neatklātu faktu vai notikumu, kas varētu iespaidot Revidenta atzinumu. Rakstiskā apliecinājuma teksts ir jāsaskaņo ar Revidentu sabiedrību. Šāda rakstiska apliecinājuma saņemšana ir obligāts priekšnosacījums revīzijas ziņojuma sniegšanai. Ja Pasūtītājs neiesniedz šādu rakstisku apliecinājumu, tas uzskatāms par revīzijas apjoma ierobežojumu un Izpildītājs sniegs atzinumu ar piezīmēm vai atteikumu sniegt atzinumu.
2.9. Izpildītājs ir atbildīgs par Revidenta ziņojuma izsniegšanu, kurā norādīts, vai, pēc Revidenta domām, finanšu pārskati visos būtiskos aspektos sniedz skaidru un patiesu priekšstatu par Pasūtītāja finansiālo stāvokli un darbības rezultātiem, un vai tie atbilst spēkā esošajiem normatīvajiem aktiem.
2.10. Pasūtītāja vadība ir atbildīga par pienācīgu grāmatvedības kārtošanu un par krāpšanas un citu neatbilstību novēršanu un atklāšanu. Revīzijas mērķis nav atklāt krāpšanu un citas neatbilstības, kas varētu pastāvēt. Revidents plāno savu darbu tā, lai ir pamatota pārliecība par būtisku kļūdu un krāpšanas atklāšanu, ja tādas pastāv.
2.11. Izpildītājs Revīzijas procesa laikā izlases kārtībā veic nepieciešamās grāmatvedības ierakstu, reģistru un attaisnojošo dokumentu pārbaudes, un citas kontroles un analītiskās procedūras, tomēr sakarā ar šo pārbaužu izlases raksturu un citiem revīzijai un iekšējai kontroles sistēmai raksturīgajiem ierobežojumiem, pastāv neizbēgams risks, ka Revīzijas procesā var tikt neatklāti būtiski nepatiesi apgalvojumi, kļūdas vai krāpšanas. Pasūtītājs piekrīt, ka Revidenta ziņojums par finanšu pārskatiem nav uzskatāmi par Revidenta apliecinājumu, ka finanšu pārskatos nav pilnīgi nekādu kļūdu.
2.12. Pasūtītājs piekrīt, ka finanšu pārskatu revīzijas ietvaros Izpildītājs neveic detalizētu pārbaudi par nodokļiem, sociālās apdrošināšanas iemaksām un muitas maksājumiem, kā arī veiktajiem aprēķiniem nodokļu deklarācijās. Pasūtītājs piekrīt, ka tas ir pilnībā atbildīgs par visu deklarāciju sagatavošanu un iesniegšanu, kā arī par attaisnojuma dokumentu kārtošanu. Revidenta ziņojums bez iebildumiem par finanšu pārskatiem, kas sagatavoti saskaņā ar Latvijas normatīvajiem aktiem, nav uzskatāms par apliecinājumu, ka Valsts ieņēmumu dienests neveiks nodokļu pārbaudes vai piekritīs veiktajiem nodokļu saistību aprēķiniem vai, ka nodokļu jautājumos nepastāv kļūdas.
2.13. Pasūtītājam un Izpildītājam parakstot darba nodošanas - pieņemšanas aktu, Līgums tiek uzskatīts par izpildītu un rezultāti par pieņemtiem un Pasūtītāja akceptētiem. Parakstot darba nodošanas - pieņemšanas aktu, Izpildītājs uzreiz iesniedz Pasūtītājam rēķinu.
2.14. Izpildītājam jānodrošina sadarbība ar Latvijas Republikas Valsts Kontroli, lai sniegtu informāciju Valsts Kontrolei par revīzijas plānošanu pašvaldībā un konstatējumiem revīzijas laikā, saistībā ar Valsts kontroles veikto saimnieciskā gada pārskata par valsts budžeta izpildi un pašvaldību budžetiem revīziju.
2.15. Lai Revidents izpildītu Noziedzīgi iegūtu līdzekļu legalizācijas un terorisma un proliferācijas novēršanas likuma, Starptautisko un Latvijas Republikas nacionālo sankciju likuma un citu ar tiem saistīto normatīvo aktu (turpmāk kopā saukti – AML Normatīvie Akti) prasības, Revidents ir tiesīgs pieprasīt, un Klients apņemas sniegt Revidentam informāciju (tai skaitā dokumentus), kas nepieciešama AML Normatīvo Aktu prasību izpildei.
2.16. Ja Klients nesniedz Revidentam informāciju, kas nepieciešama AML Normatīvo Aktu prasību izpildei, šis apstāklis tiek uzskatīts par rupju Līguma pārkāpumu, un Revidentam ir tiesības vienpusēji izbeigt Līgumu bez iepriekšēja brīdinājuma. Revidents nav atbildīgs par jebkādiem zaudējumiem, kas Klientam varētu rasties, Revidentam pildot savus AML Normatīvajos Aktos noteiktos pienākumus vai izbeidzot Līgumu šajā Līguma punktā noteiktajā gadījumā.
2.17. Revīzijai raksturīgo ierobežojumu, kā arī iekšējās kontroles sistēmai raksturīgo ierobežojumu ietekmē pastāv nenovēršams risks, ka atsevišķas būtiskas neatbilstības Finanšu Pārskatos var netikt atklātas, pat ja Revīzija ir atbilstīgi plānota un veikta atbilstoši Starptautisko Revīzijas standartu prasībām.
2.18. Izvērtējot riskus, Revidents ņems vērā Klienta Finanšu Pārskatu sagatavošanā izmantoto iekšējās kontroles sistēmu, lai izstrādātu apstākļiem atbilstīgas Revīzijas procedūras, bet ne tālab, lai sniegtu atzinumu par Klienta iekšējās kontroles sistēmas darbības efektivitāti. Tomēr Revidents ziņos Klientam rakstiski par visiem Revīzijas procesā konstatētajiem nozīmīgajiem trūkumiem Klienta iekšējās kontroles sistēmā, kas ir svarīgi Finanšu Pārskatu revīzijai, ja tādi tiks atklāti.
2.19. Ja Izpildītājs neievēro līgumā noteiktos termiņus, Pasūtītājam ir tiesības piemērot Izpildītājam līgumsodu 0,5% apmērā par katru nokavēto dienu, bet līgumsods kopsummā nedrīkst pārsniegt 10% no Līguma 3.1.apakšpunktā minētās līgumcenas.

1. Līguma summa un samaksas kārtība
3.1. Par minēto pakalpojumu, kas tiks veikts atbilstoši šī līguma nosacījumiem, Pasūtītājs samaksā Izpildītājam EUR ______ (   euro), kas sastāv no samaksas par pakalpojumu EUR _____ (    euro), un pievienotās vērtības nodokļa (21%) _____EUR  ( euro). 
3.2. Pasūtītājs samaksā Izpildītājam avansu 50% apmērā no līguma summas uz Izpildītāja norādīto bankas kontu 30 (trīsdesmit) darba dienu laikā pēc līguma noslēgšanas.
3.3. Pasūtītājs apmaksā atlikušos 50% no līguma summas par Izpildītāja sniegto pakalpojumu 10 (desmit) darba dienu laikā no 2.13. apakšpunktā paredzētā nodošanas – pieņemšanas akta parakstīšanas un Izpildītāja rēķina saņemšanas dienas.
3.2. un 3.3.punkti šādā redakcijā attiecas uz 1.iepirkuma daļu.

3.2. Samaksa Pasūtītāja saimnieciskās darbības un 2026.gada pārskata revīzijas veikšanu un zvērināta revidenta atzinuma sagatavošanu un iesniegšanu tiks vieta 10 (desmit) darba dienu laikā pēc pakalpojuma pieņemšanas-nodošanas akta savstarpējas parakstīšanas un rēķina par paveikto darbu saņemšanas dienas. (attiecībā uz 2.iepirkuma daļu).

3.4. Ja Pasūtītājs kavē maksājumus, Izpildītājam ir tiesības piemērot Pasūtītājam līgumsodu 0,5% apmērā par katru nokavēto dienu no kopējās nesamaksātās summas, bet līgumsods kopsummā nedrīkst pārsniegt 10% no Līguma 3.1.apakšpunktā minētās līgumcenas.
3.5. Līguma 3.1.apakšpunktā noteikto samaksu Pasūtītājs veic ar pārskaitījumu uz Izpildītāja norādīto bankas kontu.
3.6. Ja Izpildītāja darbības rezultātā Revīzijai tiek patērēts papildus darba laiks, tad Izpildītājs nav tiesīgs par to prasīt Pasūtītājam papildus samaksu.
3.7. Izpildītājs saņem samaksu tikai par kvalitatīvi un pienācīgi izpildīto pakalpojumu.

1. Konfidencialitāte
4.1. Šī līguma 1. punktā minēto pakalpojumu sniegšanas gaitā Izpildītājs var iegūt slepenu informāciju (“Konfidenciāla informācija”) par Klienta darījumiem. Attiecībā uz Konfidenciālu Informāciju Izpildītājam ir jāievēro likumā “Revīzijas pakalpojumu likums” noteiktie konfidencialitātes standarti un konfidencialitātes ierobežojumi, kurus noteikusi jebkura cita Latvijas varas iestāde, kuras nolikumi ir Izpildītājam saistoši, kā arī visas citas saistības, kuras Izpildītājam  uzliek Latvijas normatīvie akti. Šis punkts netiek piemērots, ja Konfidenciāla Informācija pienācīgā veidā kļūst publiski pieejama. Šajā punktā minētais neaizliedz Izpildītājam  atklāt Konfidenciālu Informāciju, ja to paredz Izpildītājam  saistošie normatīvie akti vai ja Izpildītājs vēlas to atklāt savam profesionālās atbildības apdrošinātājam vai padomdevējiem, bet šajā gadījumā Izpildītājs dara to strikti konfidenciāli.
4.2. Izpildītājs turēs konfidenciālu jebkuru informāciju, kas tam tapusi zināma attiecībā uz Pasūtītāju un tā darbību Līguma laikā, izņemot gadījumu, ja Pasūtītājs rakstiski piekritis tā izpaušanai. 
4.3. Pasūtītājs un Izpildītājs turēs konfidenciālus darba rezultātus un tā veikšanas veidu.
4.4. Pasūtītājs ir informēts, ka saskaņā ar Latvijas Republikas likuma “Revīzijas pakalpojumu likums” 34. p. 3. d. Izpildītājam darba dokumenti ir pieejami revīzijas pakalpojumu kvalitātes kontroles vajadzībām. Uz personām, kas veic revīzijas pakalpojumu kvalitātes kontroli, attiecas tās pašas konfidencialitātes prasības, kas noteiktas zvērinātam revidentam”.
4.5. Pakalpojuma sniegšanas laikā Izpildītājam var rasties nepieciešamība iegūt, saglabāt vai dalīties un izmantot informāciju par Pasūtītāju, Pasūtītāja amatpersonām un/ vai darbiniekiem (“Personas dati”). Izpildītājs veic personas datu apstrādi atbilstoši šī līguma pielikumam Nr.2 – “datu apstrādes noteikumi – revidents kā PĀRZINIS”.

1. Nepārvaramas varas apstākļi
5.1. Līdzēji tiek atbrīvoti no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
5.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no līguma saistību izpildes.
5.3. Nepārvaramas varas apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Līguma pārtraukšanu.

3. Līguma grozījumi un izbeigšana pirms termiņa
6.1. Līgumu var izbeigt pirms termiņa tikai līgumā noteiktajos gadījumos un kārtībā. Līdzējs paziņo otram Līdzējam par līguma izbeigšanu 15 (piecpadsmit) darba dienas pirms līguma izbeigšanas.
6.2. Izpildītājam ir tiesības izbeigt līgumu pirms termiņa gadījumā, ja Pasūtītājs aizkavē maksājumus vairāk kā 30 (trīsdesmit) kalendārās dienas.
6.3. Pasūtītājam ir tiesības izbeigt Līgumu pirms termiņa gadījumos, ja:
0.  Izpildītājs darbība tiek izbeigta vai pārtraukta; 
0.  Izpildītājs neizpilda Pakalpojumu Līgumā norādītajos termiņos;
0.  Izpildītājs nepilda vai nepienācīgi pilda kādu no Līguma nosacījumiem;
0. Līgumu nav iespējams izpildīt tādēļ, ka Līguma izpildes laikā Izpildītājam, tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
6.4. Abpusēji rakstiski vienojoties, Līdzēji, savstarpēji vienojoties, ir tiesīgi izbeigt Līgumu pirms termiņa arī cita iemesla dēļ. 
6.5. Ja līgums tiek izbeigts pirms termiņa, norēķini starp Līdzējiem tiek veikti 2 (divas) darba dienas pirms līguma izbeigšanas dienas. 
6.6. Ja Līgums tiek izbeigts pirms termiņa Līguma 6.3.punkta apakšpunktos noteiktajos gadījumos, Izpildītājs 3 (trīs) darba dienu laikā no līguma pirmstermiņa izbeigšanas dienas atmaksā Pasūtītājam Līguma 3.2.apakšpunktā noteikto priekšapmaksu pilnā mērā uz Pasūtītāja norādīto bankas kontu.
6.7. Ja Līgums tiek izbeigts pirms termiņa Līguma 6.3.2. un 6.3.3.apakšpunktos noteiktajos gadījumos, Izpildītājs 10 (desmit) darba dienu laikā pēc līguma pirmstermiņa izbeigšanas dienas samaksā Pasūtītājam līgumsodu 5% (piecu procentu) apmērā no līguma 3.1.apakšpunktā noteiktās līgumcenas ar pārskatījumu uz Pasūtītāja norādīto bankas kontu.
6.8. Līguma grozījumi izdarāmi vienīgi rakstiski un ir spēkā, ja to parakstījuši abi Līdzēji. Grozot Līgumu, Līdzēji ņem vērā Publisko iepirkumu likuma 61.panta noteikumus.

1. Personu datu apstrāde un aizsardzība
7.1. Līdzējam ir tiesības apstrādāt no otrā Līdzēja iegūtos fizisko personu datus tikai Līgumā un/vai normatīvajos aktos noteiktajā apjomā ar mērķi nodrošināt Līgumā noteikto saistību izpildi, veicot apstrādi godīgi un saskaņā ar spēkā esošajiem tiesību aktiem, tajā skaitā ievērojot Eiropas Savienības un Latvijas Republikas normatīvajos aktos noteiktās prasības šādu datu apstrādei un aizsardzībai, tajā skaitā, bet ne tikai ievērot Fizisko personu datu apstrādes likuma un Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
7.2. Līdzēji apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar Līguma izpildi saistītos fizisko personu datus, kas iegūta Līguma noteikumu izpildīšanas procesā. Fizisko personu dati, ko Līguma darbības laikā katrs Līdzējs iegūst no otrā Līdzēja, bez iepriekšējās saskaņošanas ar otro Līdzēju var tikt izplatīta, atklāta, nodota tikai normatīvajos aktos paredzētajos gadījumos un kārtībā.
7.3. Līdzēji nodrošina: 1) informācijas konfidencialitātes un datu aizsardzības prasību ievērošanu no savu darbinieku, pilnvaroto pārstāvju un citu saistīto personu puses, kurām dati ir vai var būt pieejami uz Līguma vai tiesiska pamata, 2) informācijas un personas datu aizsardzības prasību ievērošanu no ārpakalpojumu sniedzēju puses, kuriem ir iespējams piekļūt vai pastāv iespēja piekļūt datiem, 3) ka tam uzticētie personas dati netiks izmantoti savām vajadzībām vai citiem, no Līguma neizrietošiem mērķiem, vai citādi, kā vien saskaņā ar otrā Līdzēja norādījumiem, ja vien to darīt nepieprasa tiesību akti.
7.4. Līdzēji apliecina un garantē, ka tiks īstenoti atbilstoši tehniskie un organizatoriskie pasākumi tādā veidā, ka Līguma ietvaros informācijas un fizisko personu datu aizsardzībā tiks ievērotas Fizisko personu datu apstrādes likuma vai Regulas prasības un tiks nodrošināta datu subjekta tiesību aizsardzība, tādā mērā, kādā tie var tikt saprātīgi attiecināti uz Līdzējiem Līgumā noteikto uzdevumu izpildei.
7.5. Līdzēji apliecina, ka gan Līguma darbības laikā, gan pēc Līguma darbības izbeigšanās tie nodrošinās Līguma darbības laikā iegūto personas datu aizsardzību neatkarīgi no informācijas iegūšanas (rakstiski, mutiski vai elektroniski) un uzglabāšanas veida.
7.6. Līdzēji ir savstarpēji atbildīgi par šajā Līgumā paredzēto personas datu aizsardzības prasību pārkāpšanas rezultātā radīto zaudējumu atlīdzināšanu.

1. Līguma izpildē iesaistītie apakšuzņēmēji
8.1. Apakšuzņēmējs ir Izpildītāja nolīgta persona vai savukārt tās nolīgta persona, kura sniedz pakalpojumus Līguma izpildei.
8.2. Ne vēlāk kā uzsākot Līguma izpildi, Izpildītājam jāiesniedz Līguma izpildē iesaistīto apakšuzņēmēju (ja tādus plānots iesaistīt) saraksts, kurā jānorāda apakšuzņēmēja nosaukums, kontaktinformācija un to pārstāvēt tiesīga persona, ciktāl minētā informācija ir zināma. Sarakstā jānorāda arī Izpildītāja apakšuzņēmēju apakšuzņēmēji. Izpildītājam jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts Līguma izpildē.
8.3. Izpildītājs ir atbildīgs par piesaistītā apakšuzņēmēja sniegto pakalpojumu atbilstību Līguma un normatīvo aktu noteikumiem / prasībām.
8.4. Izpildītājs nav tiesīgs bez saskaņošanas ar Pasūtītāju veikt iepirkumā piedāvātā apakšuzņēmēju nomaiņu un iesaistīt papildu apakšuzņēmējus Līguma izpildē. 
8.5. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
8.5.1. piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;
8.5.2. tiek nomainīts apakšuzņēmējs, uz kura iespējām iepirkumā Izpildītājs balstījies, lai apliecinātu savas kvalifikācijas atbilstību paziņojumā par plānoto līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkumā Izpildītājs atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42. panta otrajā daļā (atbilstoši Pasūtītāja norādītajam Iepirkuma procedūras dokumentos) minētajiem pretendentu izslēgšanas iemesliem;
8.5.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā (atbilstoši Pasūtītāja norādītajam Iepirkuma procedūras dokumentos) minētajiem pretendentu izslēgšanas iemesliem;
8.5.4. apakšuzņēmēja maiņas rezultātā tiktu izdarīti tādi grozījumi Izpildītāja iepirkuma piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem;
8.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8.7. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus (atbilstoši iepirkuma procedūras dokumentos noteiktajām prasībām). Šī likuma 42.panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
8.8. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma šīs sadaļas noteikumiem.

1. Citi noteikumi
9.1. Līgums stājas spēkā ar tā parakstīšanas brīdi un darbojas līdz abu pušu saistību izpildei. 
9.2. Visi strīdi starp Līdzējiem risināmi pārrunu ceļā, bet, ja tas nav iespējams, Latvijas Republikas tiesā.
9.3. Līgums ir saistošs Līdzēju tiesību un saistību pārņēmējiem.
9.4. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt līguma noteikumu tulkošanu.
9.5. Visus ar līgumu saistītos Līdzēju savstarpējos paziņojumus nosūta rakstiski uz līgumā norādīto e-pasta adresi vai citu adresi, ko viens Līdzējs ir paziņojis otram Līdzējam. 
9.6. Pasūtītājs par pilnvaroto pārstāvi līguma izpildes laikā nozīmē :
9.7. Izpildītājs par pilnvaroto pārstāvi līguma izpildes laikā nozīmē : 
9.8. Līdzēju pilnvarotie pārstāvji ir atbildīgi par līguma izpildes uzraudzīšanu, tai skaitā par savlaicīgu rēķinu iesniegšanu, pieņemšanu, apstiprināšanu, nodošanu apmaksai, kā arī par pakalpojuma pieņemšanu un nodošanu.
9.9. Izpildītājam ir pienākums ievērot Publisko iepirkumu likuma 2.2 panta noteikumus. Gadījumā, ja Pasūtītājs konstatē, ka Izpildītājs pārkāpj šo noteikumu, Pasūtītājam ir tiesības pieprasīt no Izpildītāja līgumsodu 5% (piecu procentu) apmērā no kopējās Līguma summas un novērst konstatēto pārkāpumu.
9.10. Līgumam kā neatņemamas sastāvdaļas ir pievienoti šādi pielikumi: 
9.10.1. Pielikums Nr.1 – Revīzijas darba grafiks uz 1 (vienas) lapas;
9.10.2. Pielikums Nr.2 – Datu apstrādes noteikumi – revidents kā pārzinis uz 2 (divām) lapām;
9.10.3. Pielikums Nr.3 - Tehniskā specifikācija uz __ lapām;
9.10.4. Pielikums Nr.4 - Izpildītāja tehniskais-finanšu piedāvājums uz __ lapas.
9.11. Līgums ar tā pielikumiem sagatavots uz ___ lapām latviešu valodā elektroniskā dokumenta veidā un parakstīts elektroniski ar drošu elektronisko parakstu, kas satur laika zīmogu.

1.pielikums 

Revīzijas darba grafiks 
2026.gada finanšu pārskata revīzijai

__________________________, turpmāk tekstā Izpildītājs, tās _______personā, kas darbojas uz ______ pamata, no vienas puses, un
__________________________, turpmāk tekstā Pasūtītājs, tās _______personā, kas darbojas uz ______ pamata, no otras puses, vienojas par šādu revīzijas darba grafiku:

	Nr.
	Revīzijas aktivitāte
	Termiņš

	1
	Plānošana – pakalpojuma sniegšanas uzsākšana, tikšanās ar Klientu, kuras laikā tiek plānoti un precizēti Pakalpojuma apjomi un procedūras.
	

	2
	Starpposmu revīzija – kura tiek veikta Klienta birojā. Šajā periodā tiek veikta iekšējās kontroles sistēmas un tās darbības novērtēšana, risku izvērtēšana.
	

	3.
	Gada inventarizācijas novērošana, izlases veida inventarizācijas (Klients savlaicīgi informē Revidentu un saskaņo datumus, kuros notiks gada inventarizācija)
	

	4.
	Noslēguma revīzija:
	

	
	1. konsolidētā finanšu pārskata revīzijai nepieciešamās informācijas iesniegšana
	

	
	1. konsolidētā finanšu pārskata sagatavošana un iesniegšana revidentam 
	

	
	1. zvērināta revidenta ziņojuma sagatavošana un iesniegšana (papīra un elektroniskā formā), 
	

	
	1. ziņojuma vadībai sagatavošana un iesniegšana papīra formā

___________________________________

2.pielikums 

DATU APSTRĀDES NOTEIKUMI – REVIDENTS KĀ PĀRZINIS

Šie Datu apstrādes noteikumi (turpmāk tekstā – “Pielikums Nr.2”) attiecas uz personas datu apstrādi, kurus Pasūtītājs nodos Revidentam vai kuri Pasūtītāja vārdā tiks nodoti Revidentam, kas notiek saistībā ar pakalpojumiem, kurus ________________  sniedz Rēzeknes valstspilsētas pašvaldībai/ Rēzeknes valstspilsētas pašvaldības aģentūrai "Rēzeknes Kultūras un tūrisma centrs" saskaņā ar Revīzijas pakalpojumu līgumu, kura neatņemama sastāvdaļa ir arī šis Pielikums.
Definīcijas
Pielikumā lietotajiem terminiem un frāzēm ir šāda nozīme un tā ir piemērojama attiecībā uz visu Pakalpojumu līgumu:
Revidents – personas datu PĀRZINIS – Revidents ir uzskatāms par personas datu pārzini gadījumos, kad pakalpojumu sniegšanas ietvaros tas darbojas kā konkrētās jomas eksperts, sniedzot savu novērtējumu, būtisku atzinumu, padomu vai rekomendācijas. Pakalpojumu sniedzēja tradicionālajai eksperta lomai un profesionālajai pieredzei ir dominējoša loma, kas var būt noteicoša personas datu pārziņa statusa noteikšanai.
Piemēri: 
•	Revidents ir personas datu pārzinis, sniedzot revīzijas un citus apliecinājuma pakalpojumus;
•	Nodokļu konsultāciju, grāmatvedības konsultāciju vai citus konsultāciju pakalpojumus;
Revidents ir personas datu pārzinis attiecībā uz to personas datu apstrādi, kas nepieciešama saziņai ar pasūtītāju pakalpojumu sniegšanas laikā.
Revidents – personas datu APSTRĀDĀTĀJS – Revidents ir uzskatāms par personas datu apstrādātāju gadījumos, kad tam nav zināmas konkrētas personas datu kategorijas, kuru apstrādi tas veiks pakalpojumu sniegšanas ietvaros, kā arī gadījumos, kad pakalpojumus, kuru revidents sniedz pasūtītājam, varētu veikts pats pasūtītājs ar saviem resursiem un, pakalpojumu, kuru ietvaros revidents nedarbojas kā eksperts un nesniedz savu novērtējumu, būtisku atzinumu, padomu vai rekomendācijas.
Piemēri: 
•	Algas aprēķina pakalpojumi;
•	Nodokļu deklarāciju sagatavošanas pakalpojumi;
•	Grāmatvedības pakalpojumi;
•	U.c. pakalpojumi atkarībā no konkrētā revidenta profesionālās darbības sfēras, atbilstoši augstākminētajiem kritērijiem
Pakalpojumu līgums — Pakalpojumu līgums kopā ar šo Pielikumu un jebkādiem dokumentiem vai citiem noteikumiem, kas ir piemērojami pakalpojumiem un uz kuriem ir ietverta īpaša atsauce Pakalpojumu līgumā.
Pakalpojumi — Revidentu sabiedrības pakalpojumi, kas tiek sniegti atbilstoši Pakalpojumu līgumam.
DA regulējums – ir Vispārīgā datu aizsardzības regula (ES 2016/679) un visi ārējie tiesību akti, kas groza, atkārtoti ievieš vai aizvieto to Latvijas Republikā. Definīcijas un interpretācijas, kas ietvertas un attiecas uz DA regulējumu, attiecas arī uz šo pielikumu.
Personas datu apstrāde
1.	Revidentu sabiedrība rīkojas kā pārzinis, sniedzot Pakalpojumus un tādējādi apstrādājot Personas datus, ja Pakalpojumu līgumā nav noteikts citādi.
2.	Pasūtītājs apstiprina, ka pastāv nepieciešamais pamatojums, datu subjekti ir informēti un ievērotas pārējās prasības atbilstoši DA regulējumam attiecībā uz Personas datu izpaušanu Revidentu sabiedrībai saistībā ar Revidentu sabiedrības sniegtajiem Pakalpojumiem.
3.	Ar šo Revidentu sabiedrība apstiprina, ka pastāv nepieciešamais pamatojums, datu subjekti ir informēti un ievērotas pārējās prasības atbilstoši DA regulējumam attiecībā uz Personas datu izpaušanu Pasūtītājam saistībā ar Pakalpojumiem.
4.	Revidentu sabiedrība izmantos iegūtos Personas datus tādā veidā un atbilstoši nolūkiem, kas noteikti Pakalpojumu līgumā.
5.	Revidentu sabiedrība veiks atbilstošus tehniskus un organizatoriskus pasākumus, lai aizsargātu Personas datus no nepilnvarotas vai nelikumīgas apstrādes, Personas datu pazaudēšanas, iznīcināšanas vai izmainīšanas.
6.	Pēc pieprasījuma katra puse sniedz otrai pusei informāciju, kas attiecas uz tās veikto Personas datu apstrādi, kas pamatoti nepieciešama otrai pusei, lai izpildītu pienākumus, kas izriet no DA regulējuma.
7.	Pasūtītājs ir atbildīgs par to, lai tiktu ievērotas Vispārīgās datu aizsardzības regulas prasības, kas attiecas  uz datu subjekta tiesību un attiecīgo pārziņa pienākumu sniegt informāciju saskaņā ar Vispārīgās datu aizsardzības regulas 13. un 14. pantu.

